 Dalladda Ururrada Dhallinyarada Somaliland ee SONYO ayaa shalay kulan ballaadhan Caasimadda Hargeysa ugu qabatay boqollaal dhallinyaro ah oo reer Somaliland ah, kulankaasi oo ujeedadiisu daarnayd is dhex galka iyo wax wada qabsiga dhallinyarada reer Somaliland ee Qaran Joogga ah iyo kuwa Qurbo Joogga ah, kulankaasi oo ahaa dood cilmiyeed iyo suaalo la iska waydiiyey sidii Dhallinyarada reer Somaliland ee Qurbaha ku nool ee dalka ku soo noqonaysa looga faaiidaysan lahaa aqoontooda iyo xirfadahooda, looga caawin in ay dalkooda hooyo si wanaagsan ula qabsadaan oo aan la takoorin iyo sidii ay dhallinyarada dalka joogtaa door weyn uga qaadan lahaayeen is dhex gal iyo wada shaqayn dhex marta labada dhinac oo ah jiilka maanta ee qarankan u taagan. 